અત્રે ઉલ્લેખનીય છે કે બદાયૂ કુંવરગાંવ પોલીસ સ્ટેશન હેઠળના દુગરૈયા ગામમાં શનિવારે સવારે ડો. ભીમરાવ આંબેડકરની મૂર્તિને નુકસાન પહોંચાડવામાં આવ્યું હતું. ત્યારબાદ આ મૂર્તિની મરામત બાદ તેનો રંગ બદલવા સામે કેટલાંક દલિત સંગઠનોએ પોતાની નારાજગી વ્યક્ત કરી છે. આરક્ષણ બચાવો સંઘર્ષ સમિતિના બદાયૂ જિલ્લાના અધ્યક્ષ ભારતસિંહ જાટવે જણાવ્યું છે કે ડો. ભીમરાવ આંબેડકરની પ્રતિમામાં તેમના કોટનો રંગ બદલવાથી દલિત સમુદાયના લોકો રોષે ભરાયા છે.